אווה לונגוריה

אווה ז'קלין לונגוריה (באנגלית: Eva Jacqueline Longoria; נולדה ב-15 במרץ 1975) היא שחקנית, מפיקה, במאית ואשת עסקים אמריקאית. היא מוכרת בעיקר בשל השתתפותה בסדרת הטלוויזיה "עקרות בית נואשות" בתור גבריאל סוליס. לונגוריה זכתה בשני פרסי גילדת שחקני המסך והייתה מועמדת לפרס גלובוס הזהב.

ביוגרפיה
לונגוריה נולדה בקורפוס כריסטי, טקסס, ב-15 במרץ 1975, הצעירה מבין ארבע בנותיהם של אלה אווה (מירלס) ואנריקה לונגוריה ג'וניור. לאחותה הבכורה יש תסמונת דאון.

בת להורים מקסיקנים והיא חונכה כקתולית. היא לא דיברה ספרדית בילדותה, ולא למדה את השפה עד 2009. בזמן התיכון, היא עבדה במסעדת וונדי'ס במשרה חלקית במשך שלוש שנים, בתחילה כדי שתוכל לגייס כספים לחגיגות הקינסניירה  שלה.

לונגוריה סיפרה בעבר לעיתונות כיצד שנותיה במזון מהיר כנערה עיצבו את מוסר העבודה שלה, ואמרה "לא יכולתי לחכות להתחיל לעבוד ולהרוויח כסף משלי". לונגוריה קיבלה תואר ראשון בקינסיולוגיה באוניברסיטת טקסס A&M–קינגסוויל .

לאחר שסיימה את הלימודים באוניברסיטה, היא זכתה בתואר מיס קורפוס כריסטי שהובילה אותה ללוס אנג'לס; וזמן קצר לאחר מכן, הוא הוחתמה אצל סוכן תיאטרון. לאחר שלוש שנים באוניברסיטת המדינה של קליפורניה בנורת'רידג' , היא קיבלה את התואר השני שלה בלימודי צ'יקאנו  במאי 2013. "המקום הזה היה כנראה המקום שבו צמחתי הכי הרבה בחיי... הייתי מותשת כל הזמן שהייתי כאן", היא צוחקת. "למדתי לימודי ערב. הייתי מסיימת לצלם את [עקרות בית נואשות] ובאה לכאן בין 7 ל-10 בלילה, ואז, חוזרת הביתה ועושה הכל שוב. להיות על הסט ב-5:00 בבוקר. זה ממלא את ליבי בגאווה המקסיקנית שלי."

 קריירה 

בשנת 2000, לונגוריה עשתה את התפקיד הראשון שלה כאורחת בפרק אחד של "בוורלי הילס 90210". באותה שנה הופיעה כאורחת גם בתוכנית "ג'נרל הוספיטל". שיחקה את איזבלה ברניה באופרת הסבון "צעירים חסרי מנוח" של CBS, בין השנים 2001 ל-2003.
ממוזער|לונגוריה, 2006
בשנת 2004, לונגוריה החלה את הפריצה שלה בקריירה כששיחקה את גבריאל סוליס  כתפקיד ראשי מארבע הנשים של סדרת דרמת המותחן הקומית "עקרות בית נואשות" של ABC במשך 8 עונות עד לשנת 2012.

בשנת 2006, היא הייתה מועמדת לפרס גלובוס הזהב להופעה הטובה ביותר של שחקנית בסדרת טלוויזיה קומית יחד עם כוכבותיה האחרות ב"עקרות בית נואשות". באותה שנה היא גם כיכבה לצד מייקל דאגלס בסרט המותחן "המאבטח", הסרט הזה הביא לה את תפקידה הראשי הראשון בסרט קולנוע. בנוסף לשנה זו, גילמה את סילביה ב"זמנים קשים" לצד של פרדי רודריגז וכריסטיאן בייל.

בשנת 2007, שיחקה תפקיד קטן לצד בן סטילר בסרט הקומדיה "הילד שבור לב ".

בשנת 2008, שיחקה תפקיד ראשי לצד פול ראד ולייק בל בסרט הקומדיה הרומנטית "על גופתה המתה".

בשנות ה-2000, לונגוריה הופיעה במספר קמפיינים פרסומיים מתוקשרים ובמגזינים רבים לגברים, והגיעה למקום ה-14 בסקר "הנשים הסקסיות ביותר לשנת 2008" של FHM. היא גם הופיעה על שערי מגזינים בינלאומיים שונים לנשים, כולל ווג, מארי קלייר והרפרס בזאר. היא דורגה במקום הראשון ברשימת הכוכבות הלוהטות ביותר של מקסים לשנים 2005 ו-2006, האישה הראשונה שהגיעה לראש הרשימה בשנתיים רצופות. היא דורגה במקום ה-9 ברשימת 100 הכוכבות הלוהטות ביותר לשנת 2007 של המגזין. היא דורגה במקום ה-14 ברשימת היפות ביותר של פיפל לשנת 2011. פיפל כינו אותה כאחת מהיפות ביותר בכל גיל לשנת 2012.

לונגוריה הפכה לפרזנטורית של לוריאל פריז בשנת 2005 ומופיעה בפרסומות טלוויזיה ומודעות של המותג עד היום, היא חגגה 20 שנה לייצוגיות של המותג בשנת 2025.
ממוזער|לונגוריה, 2012
בקיץ 2010, היא הייתה שופטת בתוכנית הבישול "כוכב רשת האוכל הבא של אמריקה" ובאוקטובר, היא הנחתה את טקס פרסי המוזיקה של MTV אירופה לשנת 2010 במדריד, ספרד.

בשנת 2011, לונגוריה עמדה בראש רשימת שחקניות הטלוויזיה בעלות השכר הגבוה ביותר של מגזין פורבס לשנת 2011.

משנת 2013 עד לשנת 2018 היא שימשה כאחת המפיקות בפועל של "עוזרות בית נחושות". בשנת 2016, היא גם כיכבה בעונה הרביעית של הסדרה.

בשנת 2014, היא גילמה תפקיד משני בעונה השנייה של סדרת הטלוויזיה הקומית "ברוקלין תשע-תשע".

בשנת 2015, NBC הכריזה על תוכניות לסיטקום בשם טלנובלה, בו לונגוריה תככב בתור שחקנית טלנובלה פופולרית. הסדרה צולמה במצלמה יחידה. היא שודרה במשך עונה אחת בלבד.

באוגוסט 2016, חברת ההפקה של לונגוריה חתמה על חוזה לשנתיים עם "סרטי יוניברסל".

בשנת 2017 שיחקה ב-3 פרקים בסדרת הדרמה המוזיקלית "אימפריה".

בשנת 2018, לונגוריה שיחקה בסרט הקומדיה הרומנטית "ימי כלב " לצד ונסה הדג'נס ונינה דוברב. באותה שנה שיחקה תפקיד משני גם בסרט קומדיה רומנטית "נשוי בהפתעה" לצד אנה פריס. בנוסף לשנה זו השתתפה בתפקיד אורח ושיחקה את עצמה בסדרת הטלנובלה "ג'יין הבתולה".

בשנת 2019 שיחקה את אמא של דורה בסרט "דורה והעיר האבודה".

בשנת 2023, לונגוריה ביימה את הסרט הביוגרפי-קומי "חריף אש", סרט הבימוי הראשון שלה באורך מלא. באותה שנה הוכרז כי לונגוריה תפיק עיבוד בשפה הספרדית של סדרת הטלוויזיה "10 אחוז" עבור אמריקה הלטינית ותביים את שני הפרקים הראשונים של סדרת העיבוד.

בשנת 2024, שיחקה תפקיד משני בעונה הרביעית של "רק רוצחים בבניין" לצד סלינה גומז.
ממוזער|לונגוריה, 2025
בשנת 2025, לונגוריה שיחקה בסרט קומדיית כריסמס "יה. איזה כיף " שפורסם באמזון פריים. באותה שנה שיחקה תפקיד משני לצד אדי מרפי, פיט דייווידסון וקיקי פאלמר בסרט הפשע "האיסוף". בנוסף לשנה זו, שיחקה תפקיד ראשי בסרט הדרמה "מלחמת העולמות" . בשנה זו גם שיחקה תפקיד ראשי בסרט קומדיית המסע המשפחתית "אלכסנדר והנסיעה הנוראית, האיומה, המבאסת והגרועה ממש" (אנ').

 עסקים 

לונגוריה עוסקת לא מעט גם בתחום הקולינריה. במרץ 2008 פתחה מסעדה בשדרות הוליווד בשותפות עם השף טוד אנגליש, שם המסעדה הוא בסו (Beso; נשיקה בספרדית).

בסוף 2010 פתחה מסעדה נוספת בלאס וגאס יחד עם מספר משקיעים נוספים. ללנגוריה בעלות של 32 אחוז מהמיזם. ביולי 2011 הורה בית המשפט לפשיטות רגל ללנגוריה להופיע בלאס וגאס באוגוסט כדי להיבדק על כספי המסעדה שהחלה בהליך פשיטת רגל. כמו כן הוציאה ספר בישול, ב-2011 הוציאה את ספר בשם "המטבח של אווה", בישול באהבה למשפחה והחברים והשתתפה בעוד מספר פרויקטים קולינריים בין היתר עם השף מייקל סימון.

מעבר לכך מתעסקת הרבה גם באופנה, בשנת 2015 הודיעה שחברה עם יצרנית כלי הספורט "Sunrise Brands" כדי ליצור קולקציית נשים שתושק בסתיו 2016.

במרץ 2017 השיקה קולקציית בגדים באתר הרשמי שלה.

במאי 2025 דווח כי לונגוריה תשמש כבמאית הסרט "The Fifth Wheel", קומדיה של נטפליקס, בכיכובה ובהפקתה של קים קרדשיאן, שנכתבה על ידי פאולה פל וז'נין בריטו.

 פילנתרופיה 
בשנת 2006, הקימה לונגוריה את עמותת "הגיבורים של אווה" ("Eva's Heroes"), העוזרת למבוגרים ולילדים עם צרכים מיוחדים. בנוסף, היא דוברת לאומית לעמותה "הורים נגד הסרטן" ועמותות נוספות. יש לה עמותה הנקראת "העמותה של אווה לונגוריה" (The Eva Longoria Foundation), העוזרת ללטיניות בארצות הברית לבנות עתיד טוב יותר להן ולמשפחותיהן, דרך חינוך. כחלק מכך, השתתפה ב-2012 ותמכה בבחירתו מחדש של ברק אובמה.

 חיים אישיים 
לונגוריה הייתה נשואה לשחקן טיילר כריסטופר בין השנים 2002–2004.

נישאה ב-7 ביולי 2007 לכדורסלן טוני פארקר. בנובמבר 2010, הגישה לונגוריה בקשת גירושין מפארקר, מכיוון שגילתה שהוא בוגד בה. בינואר 2011 הושלם תהליך הגירושין. כעבור שנים אמרה "לא הבנתי את זה בזמנו עם טוני, אבל הפכתי את עצמי לגרסה שלי לעקרות בית נואשות".

ב-13 בדצמבר 2015 הודיעה לונגוריה על אירוסיה לאיש העסקים המקסיקני חוסה אנטוניו "פפה" באסטון פאטיניו, בעלי ערוץ טלוויזיה מקומית וחברת מדיה גדולה באמריקה הלטינית. הזוג התחתן במקסיקו ב-21 במאי 2016. ביוני 2018 ילדה את בנה הבכור.

פילמוגרפיה
קולנוע
 שנה סרט תפקיד הערות 2003 Snitch'd גבי 2004 Señorita Justice הבלשית רוזלין מרטימז Carlita’s Secret קרליטה / לקסוס 2005 זמנים קשים סילביה 2006 המאבטח  ג'יל מארין 2007 אשת החלומות  קונסואלה קנטרוב 2008 על גופתה המתה קייט ספנסר Lower Learning רבקה סיברוק 2011 Without Men רוסלבה שירות המתנות החשאי של ארתור צ'יף דה סילבה דיבוב 2012 For Greater Glory טוליטה גורוסטייטה Foodfight! ליידי איקס דיבוב פורעי החוק  קלסט מרטין A Dark Truth מיה פרנסיס2013Crazy Kind of Love מריון יוזבעולם שבו..  עצמהOut of the Blue דיאנהסרט קצר; גם במאית 2014Fronteraפולינה רמירז 2015Any Dayג'וליןVisionsאיילין 2016Lowridersגלוריה אלוורז2018נשוי בהפתעהתרזהחיי כלב גרייס2019דורה והעיר האבודהאלנה, אמא של דורה2020אהבתה של סילבי כרמן2021בייבי בוס 2: עסק משפחתיקרול טמפלטוןדיבוב2022Unpluggingג'נין דוורסוןTell It Like a Womanאנה2023חריף אשבמאיתארי ודנטה מגלים את סודות היקום סולדד קווינטאנה2024Un Cuento de Circo & A Love Songאנג'לה2025אלכסנדר והנסיעה הנוראית, האיומה, המבאסת והגרועה ממש ואל גרסיההאיסוף נטלי פירסAll-Star Weekendאסיהמלחמת העולמות ד"ר סנדרה סאלסOh. What. Fun.Christmas KarmaDead GuyWings of Freedomסלאנהדיבוב24-7גם במאיתThe Fifth Wheelסרט של נטפליקס; במאית

טלוויזיה
 שנה סדרה תפקיד הערות 2000 בוורלי הילס 90210 דיילת מס' 3 פרק: "I Will Be Your Father Figure"ג'נרל הוספיטל  הכפילה של ברנדה ברט פרק: "#1.9581" 2001–2003 צעירים חסרי מנוח איזבלה ברנה 303 פרקים 2003–2004L.A. Dragnet הבלשית גלוריה דורן 10 פרקים 2004 The Dead Will Tell ג'יני סרט טלוויזיה של CBS 2004–2012 עקרות בית נואשות גבריאל סוליס תפקיד ראשי (8 עונות); 180 פרקים2006ג'ורג' לופז  ברוק פרק: "George Vows to Make Some Matri-Money"2008Childrens Hospital הבוסית החדשה פרק "1.10"2013 Welcome to the Family אנה נונז פרק: "The Big RV Adventure"2013 משפחת סימפסון איזבל דיבוב; פרק: "The Kid Is All Right"2013–2014 !Mother Up רודי וילסון דיבוב; 13 פרקים 2014–2015 ברוקלין תשע-תשע סופיה פרז 4 פרקים 2015–2016טלנובלה  אנה סופיה קלדרון תפקיד ראשי; 11 פרקים 2016 עוזרות בית נחושות עצמה פרק: "Once More Unto the Bleach"מאיה ומרטי דמויות שונותפרק: "John Cena, Nick Jonas, Eva Longoria and Ben Stiller" 2017 Decline and Fall מרגוט בסט-צ'טווינד3 פרקיםאימפריהשרלוט פרוסט2018ג'ין הבתולהעצמהפרק: "Chapter Seventy-Five"בוג'ק הורסמןאמא של יולנדהדיבוב; פרק: "Planned Obsolescence"2019גרנד הוטל ביאטריז3 פרקים; גם מפיקה2020Flippedפידליה3 פרקיםקומדיה חוצת גבולות: המשחק הגדול ג'יהפרק: "Ashley Garcia: Pasadena 2020"2022Gordita Chroniclesבמאית הפרק: "Claudia Forestieri"משפחת פראוד: קולניים יותר, גאים יותרמלרוז אווניונזדיבוב; פרק: "Raging Bully"2023Eva Longoria: Searching for Mexicoמנחהתוכנית בישול וטיולים
6 פרקים; שודרו ב-CNN2024רק רוצחים בבנייןמייבל6 פרקיםLand of Womenגאלה6 פרקים; גם מפיקה בפועל2025Eva Longoria: Searching for Spainמנחהתוכנית בישול וטיולים
8 פרקים; שודרו ב-CNN

 קישורים חיצוניים 




 אווה לונגוריה: גובה, משקל, פרמטרים של דמות הכוכב ההוליוודי



הערות שוליים

קטגוריה:שחקניות קולנוע וטלוויזיה אמריקאיות
קטגוריה:דוגמניות אמריקאיות
קטגוריה:במאיות קולנוע אמריקאיות
קטגוריה:במאיות טלוויזיה אמריקאיות
קטגוריה:מפיקות טלוויזיה אמריקאיות
קטגוריה:מנחות טלוויזיה אמריקאיות
קטגוריה:מחברות ספרי בישול אמריקאיות
קטגוריה:מחברות ספרי עיון אמריקאיות
קטגוריה:מסעדנים אמריקאים
קטגוריה:מנכ"ליות אמריקאיות
קטגוריה:אנשי עסקים בתחום הקוסמטיקה
קטגוריה:נדבניות אמריקאיות
קטגוריה:זוכות בתחרויות יופי אמריקאיות
קטגוריה:זוכי הפרס ההומניטרי ע"ש נורמה זרקי
קטגוריה:זוכי פרס בחירת הנוער
קטגוריה:בוגרות אוניברסיטת המדינה של קליפורניה בנורת'רידג'
קטגוריה:בוגרות אוניברסיטת טקסס A&M
קטגוריה:אמריקאיות ממוצא מקסיקני
קטגוריה:אמריקאיות שנולדו ב-1975